CELEX: C2006/281/09
Language: sl
Date: 2006-11-18 00:00:00
Title: Zadeva C-300/04: Sodba Sodišča (veliki senat) z dne 12. septembra 2006 (predlog za sprejetje predhodne odločbe, ki ga je podalo Nederlandse Raad van State — Nizozemska) — M.G. Eman, O.B. Sevinger proti College van burgemeester en wethouders van Den Haag (Evropski parlament — Volitve — Volilna pravica — Pogoj prebivanja na Nizozemskem za nizozemske državljane iz Arube — Državljanstvo Unije)

18.11.2006   
            
            
               SL
            
            
               Uradni list Evropske unije
            
            
               C 281/5
            
         Sodba Sodišča (veliki senat) z dne 12. septembra 2006 (predlog za sprejetje predhodne odločbe, ki ga je podalo Nederlandse Raad van State — Nizozemska) — M.G. Eman, O.B. Sevinger proti College van burgemeester en wethouders van Den Haag
   (Zadeva C-300/04) (1)
   
   (Evropski parlament - Volitve - Volilna pravica - Pogoj prebivanja na Nizozemskem za nizozemske državljane iz Arube - Državljanstvo Unije)
   (2006/C 281/09)
   Jezik postopka: nizozemščina
   Predložitveno sodišče
   Nederlandse Raad van State
   Stranke v postopku v glavni stvari
   
      Tožeči stranki: M.G. Eman, O.B. Sevinger
   
      Tožena stranka: College van burgemeester en wethouders van Den Haag
   Predmet
   Predlog za sprejetje predhodne odločbe — Nederlandse Raad van State — Razlaga členov 17 in 19 v povezavi s členi 189, 190 in 299 ES — Uporaba določb o državljanstvu Unije za prebivalce čezmorskih ozemelj in držav — Pravica voliti na volitvah v Evropski parlament prebivalcev Nizozemskih Antilov in Arube, pogojena z desetimi leti prebivanja na Nizozemskem
   Izrek
   
               1.
            
            
               Osebe, ki imajo državljanstvo države članice in prebivajo oziroma imajo stalno prebivališče na ozemlju, ki je del čezmorskih ozemelj in držav iz člena 299(3) ES, se lahko sklicujejo na pravice, ki jih državljanom Unije priznava drugi del Pogodbe ES.
            
         
               2.
            
            
               Glede na trenutno stanje prava Skupnosti, če nič ne nasprotuje temu, da države članice ob spoštovanju prava Skupnosti določijo pogoje za pravico voliti in biti voljen na volitvah v Evropski parlament, sklicujoč se na merilo prebivališča na ozemlju, na katerem so organizirane volitve, načelo enakega obravnavanja nasprotuje izbranim merilom, ki povzročijo različno obravnavanje državljanov, ki so v primerljivih položajih, ne da bi bilo to različno obravnavanje objektivno utemeljeno.
            
         
               3.
            
            
               Nacionalno pravo vsake države članice mora določiti ukrepe, ki omogočajo nadomestilo za škodo osebi, ki zaradi nacionalne določbe, ki je v nasprotju s pravom Skupnosti, ni bila vpisana v volilni imenik za volitve članov Evropskega parlamenta z dne 10. junija 2004 in ni mogla sodelovati na teh volitvah. Ti ukrepi, ki lahko obsegajo odškodnino za škodo, povzročeno s kršitvijo prava Skupnosti, za katero je odgovorna država, morajo spoštovati načeli ekvivalence in učinkovitosti.
            
         
      (1)  UL C 228, 11.9.2004.